b'\n_START_ARTICLE_\nCizic\n_START_PARAGRAPH_\nCizic or Kizikos (\xc3\xaen greac\xc4\x83 \xce\x9a\xcf\x8d\xce\xb6\xce\xb9\xce\xba\xce\xbf\xcf\x82, iar transliterat K\xc3\xbdzikos) era un polis antic grec din Misia, pe Propontida (actuala Mare Marmara), situat \xc3\xaen provincia turc\xc4\x83 de ast\xc4\x83zi Bal\xc4\xb1kesir.\n_START_SECTION_\nMitologie\n_START_PARAGRAPH_\nCyzicul a fost fondat de grecii ionieni, din cetatea Miletului, \xc3\xaen 756 \xc3\xae.Hr. Potrivit tradi\xc8\x9biei, totu\xc8\x99i, cetatea ar fi fost fondat\xc4\x83 de Cizic, fiul lui Apollo, venit din Tesalia \xc3\xaen compania Pelasgilor. Ace\xc8\x99tia ar fi fost apoi alunga\xc8\x9bi de etrusci, iar ace\xc8\x99tia din urm\xc4\x83 de c\xc4\x83tre cet\xc4\x83\xc8\x9benii Miletului.\n_START_SECTION_\nIstorie\n_START_PARAGRAPH_\nMult timp rival al Bizan\xc8\x9bului, Cizicul a f\xc4\x83cut parte din Liga de la Delos (478 \xc3\xae.Hr. - 477 \xc3\xae.Hr.). Alcibiade a ob\xc8\x9binut aici o victorie asupra flotei spartane cu ajutorul lui Thrasibulos \xc8\x99i al lui Theramene. A apar\xc8\x9binut, apoi, regatului Pergamonului, \xc3\xaenainte de a trece sub domina\xc8\x9bia roman\xc4\x83._NEWLINE_\xc3\x8en timpul \xc3\xaemp\xc4\x83ratului Tiberius, Cizicul a intrat \xc3\xaen componen\xc8\x9ba Imperiului Roman, devenind capitala Misiei. Ora\xc8\x99ul a avut o \xc3\xaenfloritoare dezvoltare. A devenit o putere maritim\xc4\x83 important\xc4\x83. Cetatea era celebr\xc4\x83 prin frumuse\xc8\x9bea \xc8\x99i bog\xc4\x83\xc8\x9bia sa, aici func\xc8\x9bion\xc3\xa2nd un important atelier monetar roman._NEWLINE_\xc3\x8en apropierea ora\xc8\x99ului, \xc3\xaen 193, s-a dat prima b\xc4\x83t\xc4\x83lie de la Cizic, episod al conflictului \xc3\xaentre \xc3\xaemp\xc4\x83ratul roman Septimius Severus \xc8\x99i rivalul s\xc4\x83u, Pescennius Niger._NEWLINE_\xc3\x8en pofida declinului care a urmat distrugerii par\xc8\x9biale a ora\xc8\x99ului \xc3\xaen 543 de un seism, care \xc8\x99i-a v\xc4\x83zut influen\xc8\x9ba regional\xc4\x83 \xc3\xaenlocuit\xc4\x83 de cea a Niceei, Cizic \xc8\x99i-a p\xc4\x83strat un rol strategic prin apropierea sa de Constantinopol. \xc3\x8en 670, pentru scurt timp, ora\xc8\x99ul a fost ocupat de arabi._NEWLINE_\xc3\x8en 672 Imperiul Bizantin, comb\xc4\x83t\xc3\xa2ndu-i pe arabi, a avut o victorie naval\xc4\x83 (a doua b\xc4\x83t\xc4\x83lia de la Cizic) \xc3\xaen apele \xc3\xaen fa\xc8\x9ba ora\xc8\x99ului._NEWLINE_Ocupat\xc4\x83 de arabii emirului Pardalas \xc3\xaen 668, ora\xc8\x99ul le serve\xc8\x99te drept baz\xc4\x83 naval\xc4\x83 contra capitalei imperiale, p\xc3\xa2n\xc4\x83 \xc3\xaen 678. Poate pentru a remedia consecin\xc8\x9bele acestei ocupa\xc8\x9bii, \xc3\xaemp\xc4\x83ratul Iustinian al II-lea a instalat acolo, \xc3\xaen 690-681, refugia\xc8\x9bi ciprio\xc8\x9bi. Ora\xc8\x99ul a fost de\xc8\x9binut, pentrru scurt\xc4\x83 vreme, de uzurpatorul Artabasde, \xc3\xaen 743._NEWLINE_Coresponden\xc8\x9ba \xc3\xaentre\xc8\x9binut\xc4\x83 de patriarhul Constantinopolului Fotie, \xc3\xaen 873 \xe2\x80\x93 875, cu mitropolitul Amphilochio al ora\xc8\x99ului arat\xc4\x83 s\xc4\x83r\xc4\x83cia bisericii locale, reflectare probabil\xc4\x83 a unor dificult\xc4\x83\xc8\x9bi generale._NEWLINE_Un nou seism, \xc3\xaen 1063, a provocat pagube importante._NEWLINE_\xc3\x8en 1305, aici s-a dat cea de-a treia b\xc4\x83t\xc4\x83lie de la Cizic, \xc3\xaentre otomani \xc8\x99i mercenari afla\xc8\x9bi \xc3\xaen solda Imperiului Bizantin.\n_START_SECTION_\n\xc3\x8en prezent\n_START_PARAGRAPH_\n\xc3\x8en prezent Cizicul este protejat de Ministerul Culturii din Turcia, \xc8\x99i este legat rutier cu ora\xc8\x99ele Erdek \xc8\x99i Panormos.'